cyanic-selkie/wikianc huggingface dataset:
Poale Sion
I Russland vart Poale Sion forboden av bolsjevikane i 1920, til liks med andre «mensjevikiske» organisasjonar.
Lauvøya i Åfjord
Lauvøya er ei øy i Åfjord kommune i Trøndelag. Øya har om lag 20 innbyggjarar. Lauvøya har fastlandssamband via ein molo.
Det har vore skule, butikk og leirskule på øya, men desse er no nedlagd og vert nytta som vanlege hus eller feriestader.
Krün
Krün er ein liten landsby i Tyskland i delstaten Bayern med om lag 2 000 innbyggjarar. Han ligg i landkreisen Garmisch-Partenkirchen ved elva Isar.
Richard Kingson
Richard Kingson, er ein ghanesisk fotballspelar som spelar som keeper for Wigan Athletic i engelsk Premier League, og for det ghanesiske landslaget.
Kingson forlet heimbyen i 1996 for å spela fotball i Tyrkia. I løpet av ni år der spelte han for seks forskjellige klubbar. Den mest profilerte klubben han var innom, var Galatasaray frå Istanbul, men der fekk han berre éin ligakamp.
I 2007 var han på lån i tre månader hjå Hammarby i Sverige. Etter dette fekk han kontrakt hjå Birmingham City i England, og forlet Tyrkia. I løpet av éin sesong, 2007/08-sesongen, hjå Birmingham fekk han berre éin Premier League-kamp, i eit 2-0-tap mot Portsmouth. Birmingham rykte ned den sesongen, og medeigaren av klubben, David Sullivan skulda mellom anna på at den førre manageren, Steve Bruce, hadde kjøpt inn for dårlege spelarar. Sullivan framheva særleg Kingson, som eitt av dei to dårlegaste kjøpa Bruce hadde gjort. Kingson slo tilbake mot denne kommentaren og kravde ei unnskyldning frå Bruce, mens han framheva at han hadde vore stolt over å vera den første svarte afrikanske keeperen i Premier League. Kontrakten til Kingson vart oppheva då sesongen var slutt.
12. september 2008 vart Kingson henta inn av Steve Bruce igjen, denne gongen til den nye klubben hans, Wigan. Han debuterte for førstelaget i ein FA-cup-kamp mot Tottenham Hotspur, der Wigan tapte 3-1. Den første seriekampen fekk han som innbytar for den skadde Chris Kirkland 9. mai 2009, borte mot West Bromwich Albion, i eit 3-1-tap.
Kingson er førstekeeperen til Ghana sitt landslag, og var med i troppen til fotball-VM i 2006 og Afrikameisterskapen i 2008 og 2010.
Broren hans, Laryea Kingston, er også ein fotballspelar med landskampar for Ghana.
Toshiki Koike
Toshiki Koike er ein tidlegare japansk fotballspelar.
Han spela for klubbane FC Tokyo, Mito HollyHock og Shonan Bellmare.
Havsvale
Havsvale (Hydrobates pelagicus) er ein fugl i stormsvalefamilien. Han er den minste sjøfuglen i Atlanterhavet. Havsvala er 15-16 centimeter lang og har eit vingespenn på 37–41 cm. Fuglen har svart fjørdrakt men kvit overgump.
Havsvala lever hovudsakleg i austdelen av Atlanterhavet, og hekkar langs størsteparten av den europeiske kysten til Kanariøyane i sør. Han hekkar også i Middelhavet aust til Tyrkia. Dei største populasjonane finst på Shetland, Orknøyane, Færøyane og vest på Irland. Middelhavspopulasjonen høyrer til ein separat underart, umogeleg å skilje i felt frå atlanterhavspopulasjonen utanfor hekketida, og desse hekkar hovudsakleg på Filfola utanfor Malta, Sicilia og Balearane.
I folketrua var fuglen ofte sett på som eit stormvarsel.
Havsvala lever strikt pelagisk utanfor hekkesesongen. Føda består av småfisk, blekksprut og dyreplankton, som ho ofte fangar trippande på havoverflata. Fuglen kan lokalisere ulik flytande føde utifrå lukt. Føda vert omgjord i magen til ei oljeaktig oransje væske som fuglen spyr opp for å mate ungen. Sjølv om havsvala oftast er taus til sjøs, har har fuglen ei gryntande læte som paret ytrar i paringssesongen, og hannen har ein purrande song ein kan høyra frå buplassen.
Havsvala overlever ikkje på øyar der landpattedyr som rotter og kattar har vorte introduserte, men toler naturleg predasjon frå måsar, joar, ugler og falkar. Trass i at den globale populasjonen minkar noko, vert han klassifisert som livskraftig av IUCN som livskraftig grunna storleiken. Då fuglen opptrer i grov sjø ute på havet vert han hylla inn i mytar og sjømannsfortellingar.
Havsvala plasserer reiret i sprekker og holer. Hoa legg eit egg pr hekkesesong, oftast rett på marka. Egget er kvitt, og foreldra deler på den lange rugetida, og etter klekkinga tek begge foreldra hand om ungen. Havsvala er langtrekkar som held seg utanfor kysten av Sør-Afrika medan det er vinter i nord.
Oppeid
Oppeid er ein tettstad og administrasjonssenter i Hamarøy kommune i Nordland. Her ligg Knut Hamsun videregående skole. Oppeid har.
Dong Hoi
Dong Hoi er ein kommune i provinsen Quang Binh i den autonome regionen Bac Trung Bo, nord i Vietnam. Dong Hoi lufthamn er i Dong Hoi.
Dong Hoi ligg ved Sørkinahavet, 50 km nord for Phong Nha-Ke Bang og 500 km nord for Hanoi.
Grammy Hall of Fame
Grammy Hall of Fame Award er ein musikkpris innstifta i 1973 for å heidra innspelingar som er eldre enn 25 år og har «kunstnarisk eller historisk verdi» (qualitative or historical significance). Han er ein del av Grammy-prisane som blir delt ut av National Academy of Recording Arts and Sciences i USA. Prisen kan gå til enkeltinspelingar, singlar eller album, i alle sjangrar medrekna klassisk musikk, rock, country, R&B, opera, teater og film. Fram til 2010 hadde rundt 850 innspelingar fått prisen.
Kristin Lønningdal
Kristin Kverneland Lønningdal var ein norsk politikar for Høgre. Ho var innvald på Stortinget frå Rogaland 1973–1981 og var vararepresentant 1965–1973. Lønningdalinteresserte seg for ei rekkje politiske saksfelt, frå bustadsbygging og sjukehuspolitikk til miljøvern og økonomisk politikk, og var oppteke av einskildpersonar som følte at dei kom til kort i møtet med offentleg byråkrati. Ho hadde ei rekkje verv i Høgre og Høyrekvinners Landsforbund og var òg lokalpolitisk aktiv.
Kristin Lønningdal hadde examen artium frå 1942 og apotekareksamen frå 1947. Ho var farmasøyt i Mandal 1945–1946 og var provisorfarmasøyt ved apotek i Stavanger, Risør og Tvedestrand 1947–1948. Etter tida på Stortinget var ho fylkesmann i Rogaland 1981–1991. Ho var den andre kvinnelege fylkesmannen i Noreg (etter Ebba Lodden).
Professor Layton and the Curious Village
Professor Layton and the Curious Village er eit hjernetrim-eventyrspel utvikla av Level-5, utgjeve av Level-5 i Japan i 2007 og av Nintendo internasjonalt i 2008. Det vart seinare utgjeve for iOS- og Android-einingar i 2018. Curious Village er den første tittelen i Professor Layton-serien, og er etterfølgt av Professor Layton and Pandora's Box.
Spelet handlar om Professor Hershel Layton og den sjølvutnemnde lærlingen hans, Luke Triton. Duoen undersøkjer den fiktive byen St. Mystere for ein artefakt kjend som the Golden Apple, eit arvestykke etterlate av ein baron som ein test for å avgjere kven som skal få formuen hans etter at han har gått bort. Innbyggjarene i St. Mystere har ein spesiell sans for oppgåver der ein må bruke hjernen, og vil ofte be spelaren om å hjelp med å løyse oppgåvene i bytte mot hjelp til ettersøkinga. Navigasjonen og løysinga av gåtene i spelet skjer hovudsakleg gjennom bruk av peikeskjermen.
Professor Layton and the Curious Village har fått positive omtalar, mellom anna for tilnærminga til å kombinere eventyrsjangeren med gåteløysing, i tillegg til presentasjonen og dei animerte sekvensane. Nintendo DS-utgåva har selt over ein million kopiar i Japan, i tillegg til 3,17 millionar kopiar internasjonalt.
Lofoten folkehøgskole
Lofoten folkehøgskole er ein frilynt folkehøgskole i Kabelvåg i Nordland fylke.
Skolen tar årleg imot omkring 90 elevar, og er eigd av Lofoten folkehøgskolelag. Han vart etablert i 1901.
Lofoten folkehøgskole er den folkehøgskolen i Noreg som tar imot flest danske og svenske elevar.
Kjøpsvik
Kjøpsvik (lulesamisk Gásluokta) er ein tettstad i Narvik kommune. Han var administrasjonsstad i tidlegare Tysfjord kommune i Nordland fram til år 2020. Staden ligg på austsida av Tysfjorden. Kjøpsvik har.
Kjøpsvik har ferjesamband over Tysfjorden til Drag. Vegsambandet til E6 på Sætran i Ballangen vart opna i 1992.
Ei viktig bedrift i Kjøpsvik er Norcem sin sementfabrikk på staden. Sementproduksjonen starta i 1920 med råstoff frå eit stort kalksteinsfelt som strekkjer seg nordover frå Kjøpsvik. I dag er sementfabrikken den nest største arbeidsplassen i Tysfjord.
Øyeflaten haldeplass
Øyeflaten haldeplass ligg i Raundalen i Voss i Vestland og er ein haldeplass på Bergensbanen. Han vart opna i 1931.
Øyeflaten haldeplass ligg mellom Skiple haldeplass og Urdland stasjon, 369,40 km frå Oslo.
Skulemål i Agder og Telemark
Aust-Agder og Telemark var blant dei fyrste fylka i landet der nynorsk vart teke i bruk som skulemål, Aust-Agder frå 1892 og Telemark frå 1898, medan målet kom noko seinare i Vest-Agder, frå 1906. I alle desse fylka fekk målet aukande oppslutning i mellomkrigstida og kring Verdskrigen hadde om lag ein tredel av skuleborna nynorsk som skulemål. Unntaket var byane og herada langs kysten, som heldt på bokmålet. Kring midten av 1950-talet byrja ei endring, og mot slutten av 1900-talet hadde nynorsk tapt terreng i dei midtre delane av fylka, medan målet framleis hadde fleirtal i dei indre kommunane. Nest etter Oppland, har målet framleis den sterkaste posisjonen i Telemark av alle fylke utanom Vestlandet, men er òg det fylket der målet har den kraftigaste attergangen dei siste ti åra.
Telemark er det fylket i Noreg med dei mest varierte måltilhøva, av di fleire viktige målmerke går gjennom fylket. Medan grenlandsmål høyrer til vikværsk og såleis fell under austnorsk, høyrer måla i sørvest til sørlege e-mål og fell såleis under vestnorsk. Måla i Aust-Telemark har mykje sams med numedalsmålet, medan heile Øvre Telemark reknast til midlandsmål og fell dermed under austnorske målføre. Sørlandsk vert tala i nokre bygder sørvest i Telemark (Drangedal, Fyresdal og Nissedal), i heile Aust-Agder, og langs kysten i Vest-Agder om lag til Lindesnes. Det er i dette området stor skilnad på målet i ytre og indre strok, særleg i Setesdalen. Dei indre måla har mykje sams med midlandsk, medan dei ytre har felles drag både med austlandsk og sørvestlandsk. Vestover frå Lindesnes vert det tala sørvestlandsk, som òg femner dialektane i Rogaland, Hordaland, og i Indre Sogn.
Telemark
Dei fyrste ti skulekrinsane i Telemark som tok nynorsk i bruk var i Lårdal i 1898, og dei neste to åra fekk målet fleirtal i ytterlegare 60 krinsar i Fyresdal, Rauland, Vinje (1899), og Kviteseid (1900). Dermed var det slik at allereie i 1900 hadde 22% av heradskrinsane nynorsk som skulemål, den høgaste delen av alle fylka i Noreg på den tida. I dei fylgjande åra vart nynorsk innført i Seljord kommune (1902), Heddal (1904), Mo (1906), Bø, Gransherad, Lunde, Nissedal, Tinn (1908) og Sauherad (1910), såleis at talet på nynorskkrinsar var dobla og 44% av heradskrinsane hadde teke i bruk nynorsk. Fram mot 1915 kom nynorsk inn i Hovin (1911), Drangedal (1912) og Hjartdal (1913), som vart den siste kommunen i Telemark som valde nynorsk. Det var då nynorsk i 51% av heradskrinsane, den høgaste delen i noko fylke utanom Hordaland og Sogn og Fjordane.
Fram mot andre verdskrigen var det ei monaleg auke i talet på nynorskkrinsar, slik at mesta to tredelar (65%) av heradskrinsane og annankvar (49%) av elevane hadde nynorsk i 1945. Medrekna byane var nynorskdelen 35%. Nynorsk var einerådande i heradskrinsane i Vest-, Aust- og Midt-Telemark, medan det ikkje fekk innpass i Grenland og dei andre kystkommunane, ei heller i byane og industristaden Rjukan (i Tinn herad, men utskild på kartet). I tre «randkommunar» held nokre krinsar på bokmålet: Drangedal (4 bokmålskrinsar), Lunde (1 krins) og Sauherad (4 krinsar).
Frå 1960-talet var det ei monaleg attergang for nynorsk i Aust-Telemark (Notodden og Tinn) og dei nemnde randkommunane, medan målet held posisjonen i dei reine nynorskherada fram mot 1975. Delen nynorskelevar var då 23%, byane medtekne. Fram mot 2000 held den same trenden fram, òg får bokmålet større innpass i Midt-Telemark, i Sauherad og Bø til dømes. Delen nynorskelevar i heile fylket var minka til 17%. I 2016 er nynorsk ute or Nome (Lunde), Notodden (Heddal og Gransherad) og Tinn (Atrå og Hovin). I Midt-Telemark held attergangen fram i Sauherad og Bø, og breier seg vestover til jamvel Seljord og Hjartdal. I Drangedal er det frå 2013 berre ein grendaskule som held på målet. Stoda er annleis i Vest-Telemark, der nynorsk framleis held seg godt over 90%, medan i fylket som heile har delen nynorskelevar minka til under 10%. Telemark er òg bland fylka som har høgast fråfall av elevar under skulegangen, frå 1. til 10. trinn har det vore ein nedgang frå 17% (1999) til 9% (2009), og på vidaregåande skule er delen som vel nynorsk 6% (2013).
Zaan
Zaan er ei lita elv i provinsen Noord-Holland i Nederland. Elva var opphavleg ein sidearm av IJbukta. Ho renn om lag 10 km gjennom kommunen Zaanstad nord for Amsterdam, frå West-Knollendam i nord til Zaandam i sør der ho munnar ut i IJbukta.
Skulemål i Agder og Telemark
Telemark
Sidan 1965 har det vore til saman 41 målrøystingar i Telemark: Drangedal (11), Notodden (9), Sauherad (10), Nome (8) og Tinn (3) og av dei har nynorsk fått fleirtal i 16. Den seinaste var i Sauherad og gav fleirtal hjå bokmålet.
Straumen i Sørfold
Straumen er ein tettstad og administrasjonssentrum i Sørfold kommune i Nordland. Staden ligg inst i fjorden Sørfolda. Straumen har.
Skulemål i Agder og Telemark
Aust-Agder
Bygland i Aust-Agder vart i 1890, same år som Modalen i Hordaland, det fyrste heradet i landet til å ta landsmål som opplæringsmål i folkeskulen, to år før dette vart lovfesta. Fortenesta for dette var stortingsmann Lars Liestøl si, som ordførar og leiar av skulestyret fekk han raskt gjennom at Bygland innførte landsmål som mål i folkeskulen. Dei 17 krinsane i Bygland vart etterfølgt av av dei seks krinsane i Mykland (no Froland) i 1898 og åtte av krinsane i Vegårshei, alle i Hylestad og Valle i 1900 og det same i Bykle i 1902. Utover på 1900-talet kjem dei fleste herada i indre og midtre Aust-Agder etter, såleis at i 1910 har 43% av heradskrinsane nynorsk som skulemål. Fram mot 1920 held voksteren fram, og delen nynorskkrinsar når 52%. Noko framgang er det dei neste åra òg toppen vart nådd i 1935 med 55% av heradskrinsane og kring 42% av elevane. No er det berre herada og byane langs kysten som har fleirtal for bokmål, i to kystherad, Landvik (no Grimstad) og Søndeled (no Risør) er det nynorskkrinsar.
Zaan
Elva renn forbi Zaanse Schans, ein landsby med historiske vindmøller og hus, og som er ein populær turistattraksjon i Nederland.
Straumen
Straumen kan visa til:
Skulemål i Agder og Telemark
Aust-Agder
Dei neste åra kjem einskilde krinsar til, men framgangen for målet har stogga for godt. Kring 1940 har 14 herad berre nynorskkrinsar, seks herad har både måla, medan 11 herad og dei fem byane held på bokmålet. Stillinga held seg til byrjinga av 1950-talet då attergangen for målet tek til i det små, men den aukar på og innan 1965 minka delen nynorsk i heile fylket med ein tredel til 20%. Dei siste åra skjer det i samband med kommunesamanslutningane, særleg i herada som vert innlemma i byane der målet går ut. T.d. kring Risør, Grimstad og Arendal, men òg i nokre sjølvstendige kommunar som Froland, Birkenes og Evje og Hornnes. I sistnemnde var det etableringa av Evjemoen militærleir som fekk sitt å seie for målstoda.
Zaan
Fleire byar langs Zaan er òg kalla opp etter elva Koog aan de Zaan, Westzaan, Oostzaan, Zaandijk og byen Zaandam.
Skulemål i Agder og Telemark
Aust-Agder
Fram mot 1975 vert delen nynorsk i heile fylket om lag halvert til 11%, attergangen tek no òg til i Gjerstad og Vegårshei. Målet er mesta ute or Birkenes og Iveland, i sistnemnde berre på eit tiår. Dei tre kommunane i Setesdalen, saman med Åmli held framleis på nynorsk. Fram mot 2000 held attergangen fram, utan i Evje og Hornnes der nynorsk har ein monaleg framgang. Dei neste åra går målet heilt ut or Gjerstad og Froland, såleis at i 2016 er det berre sju kommunar som framleis har nynorskelevar. I Setesdalen held nynorsk sin dominerande posisjon, medan det held ein god og stabil margin i Evje og Hornnes. I to kommunar ligg delen nynorsk på kring 5%, i Åmli er det berre nokre einskilde elevar attende etter målbytet for nokre år sidan. I Vegårshei er det ei einstaka gruppe med elevar som har teke nynorsk etter at kommunen har vore utan nynorskelevar i fleire år. Det er såleis truleg at dagane til målet er talte i begge desse to kommunane.
Sidan 1965 har det vore til saman 22 målrøystingar i Aust-Agder: Birkenes (2), Evje og Hornnes (1), Froland (2), Gjerstad (9), Iveland (2), Vegårshei (2) og Åmli (4), og av dei har nynorsk fleirtal i 10. Den siste var i Åmli og gav fleirtal for nynorsk, men det vart vedteke å endre til bokmål med ei røyst overvekt i kommunestyret!
Vest-Agder
I Vest-Agder fekk dei fyrste skulekrinsane nynorsk i 1906 i Hægeland og Finsland, medan Fjotland, Grindheim, Nes, Gyland, Vennesla og Åseral fylgde etter i 1908, Øvre Sirdal i 1909 og Bjelland, Liknes og Øvrebø i 1910. Då hadde 61 (19%) av heradskrinsane med 13% av elevane nynorsk som skulemål. Det komande tiåret fekk nynorsk innpass i Tonstad (1911), Eiken (1912), Vigmostad, Øyslebø (1913), Kvås (1917), Laudal (1918), Bakke, Greipstad, Holum, Søgne (1919), såleis at i 1920 hadde 122 (37%) av heradskrinsane med 25% av elevane teke målet. Fram mot andre verdskrigen kom det òg inn i Konsmo (1923), Hægebostad (1935) og til sist i Lyngdal (1939).
Kring krigen (tal frå 1945) hadde nynorsk sin største oppslutnad som skulemål i Vest-Agder, med over 55% av heradskrinsane og 47% av elevane deira. I herada på kysten og byane held bokmålet stand, såleis at desse medrekna hadde 32% av elevane nynorsk. Men som elles i landet vart det ikkje meir framgang hjå målet, etter krigen tok ei stendig attergang til. Frå kysten og byane åt bokmålet seg innover i fylket, allereie i 1955 var delen nynorskelevar under 20% og i 1975 minka til 6%.
Den same trenden held seg fram mot 2000, då berre fem kommunar og 4% av elevane framleis held på målet, då òg innlandskommunar har gått over til bokmål, t.d. Marnardal, Songdalen og Vennesla, i noko mindre grad i Audnedal. Dei øvrige 10 kommunane er no utan nynorskelevar. Fram mot 2016 er det berre mindre endringar, men nynorsk er på vikande front i stendig fleire skulekrinsar og berre Hægebostad har utelukkande nynorsk. Av dei andre står målet framleis sterkt i Sirdal og Åseral, har noko framgang i Audnedal, medan det går sterkt attende i Kvinesdal.
Sidan 1965 har det vore til saman 27 målrøystingar i Vest-Agder: Audnedal (2), Flekkefjord (1), Hægebostad (1), Kvinesdal (6), Lindesnes (1), Lyngdal (1), Marnardal (5), Sirdal (2), Sogndalen (5) og Vennesla (3), og av dei har nynorsk fått fleirtal i 13. Den siste var i Tonstad krins i Sirdal og gav fleirtal for nynorsk.
Samanfatning
Frå å ha ei dominerande stilling, unnateke dei folkerike herada langs kysten og byane, har nynorsk sidan andre verdskrigen opplevd jamn attergang i alle tre fylka. Dei siste åra er det særleg i Telemark målet tapar terreng; her har det mista kring ein tredel av oppslutnaden berre på det seinaste tiåret. Stoda er annleis i dei indre delane av desse fylka, der nynorsk framleis held stillinga.
Ujiji
Ujiji er den eldste byen i det vestlege Tanzania. Byen ligg om lag 10 km sør for Kigoma. Ujiji blei grunnlagd av arabiske folkeslag. Byen var eit viktig senter for slavehandelen.
Ujiji er staden der oppdagarane Burton og Speke først kom til breidda av Tanganyikasjøen i 1858, og det var her Stanley fann Livingstone i 1871. Det er reist eit monument til minne om det legendariske møtet.
Dokke
Ei dokke er ein menneskeliknande modell som kan brukast til leik, opplæring, utprøving og underhaldning. Dokker kan lagast av dei fleste materiale og kan ha alt frå ei enkel utforming, med berre kropp og hovud, til forseggjorte trekk, hår og klede og rørlege lemmer. Ordet «dokke» kan også nyttast i overført tyding om eit søtt lite barn eller med meir negativ klang om ei «pyntedokke», ei kvinne som er særs oppteken av utsjånaden sin, eller om nokon som opptrer lite sjølvstendig at dei er ei «nikkedokke» eller ein «marionett».
Fet kommune
Fet var ein norsk kommune i Akershus fylke. Kommunen grensa mot Skedsmo og Sørum i nord, Aurskog-Høland i aust og mot Trøgstad i sør. Den 1. januar 2020 vart Fet slegen saman med Sørum og Skedsmo kommunar til nye Lillestrøm kommune.
Nesna kommune
Nesna er ein kystkommune på Helgeland i Nordland fylke. Forutan tettstaden med same namn har kommunen òg tre øyar, Hugløy/Hugla, Handnesøya og Tomma. Nesna kommune grensar til Rana kommune i aust, og over dei kringliggjande fjordane til Lurøy kommune i nord, Leirfjord kommune i sør og Dønna kommune i vest.
Narvik kommune
Narvik er ein bykommune i Nordland fylke. Administrasjonssenteret er Narvik.
Nesna kommune
Kystriksvegen går gjennom kommunen, og Hurtigruta har stoppestad her. Høgskolen i Nesna (Tidlegare Nesna Lærerskole) er ein av tre høgskular i fylket, og eit viktig utdanningssenter i Helgelandregionen. Ein annan regional skule på Nesna er Kristen Videregående Skole Nordland (KVN).
I kommunereforma i 1.1.1964 vart dei delane av Nesna som låg rundt indre delen av Sjona overført til den nye storkommunen Rana, mens den delen av Nesna kommune som låg sør for Ranfjorden vart overført til Leirfjord kommune.
Fet kommune
Dei viktigaste næringsvegane i kommunen var jordbruk, skogbruk og industri. Mange innbyggjarar hadde arbeid utanfor kommunen.
Narvik kommune
Han grensar til kommunane Evenes og Tjeldsund i nordvest, Gratangen, Lavangen og Bardu i nord, og Hamarøy i sørvest. I aust og sør ligg Sverige.
Fet kommune
Ved utløpet til Glomma i innsjøen Øyeren ligg Fetsund Lenser. Tømmer frå skogane langs Glomma vart bunta saman og frakta med båtar til dei mange sagbruka langs Øyeren og i Lillestrøm. Lensene og området kring er teke vare på som museum, og framstår i dag som eit kulturminne og turområde.
Narvik kommune
Narvik har isfri hamn heile året, og sidan byrjinga av 1900-talet og fram til i dag har byen vore den viktigaste hamna for utskiping av jarnmalm frå LKAB-gruvene i Kiruna. Målt i tonnasje er Narvik framleis ein stor sjøfartsby. På grunn av sjø, veg og jernbane er byen eit distribusjonsknutepunkt for ei rekkje handelsvarer.
Den 1. januar 2020 vart Ballangen kommune og delar av Tysfjord kommune slegne saman med Narvik. Dei endra då kommunevåpenet til eit relieff av Stetinden. Tidlegare hadde Narvik eit anker i gull på raud bakgrunn som våpen.
Fotballklubben Mjølner held til her.
Real Madrid
Real Madrid Club de Fútbol er eit spansk fotballag med heimebane i den spanske hovudstaden Madrid. Klubben er rekna for å vera eitt av dei beste fotballaga i Europa.
Laget vart stifta 6. mars 1902 med namnet Madrid Club de Fútbol. 29. juni 1920 gav kong Alfonso XII av Spania klubben lov til å kalla seg «kongeleg», og sidan då har klubben heitt Real Madrid. Frå Spania laga ein fotballiga i 1928 til i dag ( 2020 ) har laget alltid spela i førstedivisjon.
Utlånte spelarar
Opplysningene i tabellen «Utlånte spelarar» vart oppdatert 22. januar 2021, endra så seint som 14. januar 2021.
Margit Hansen-Krone
Margit Hansen-Krone er ein norsk politikar for Høgre. Ho vart innvald på Stortinget frå Troms i 1977. Ho var vararepresentant i periodane 1961–1965, 1965–1969, 1969–1973 og 1973–1977. 15. desember 2005 mottok ho Kongens fortenestemedalje i gull. I 2005 vart ho tildelt Troms fylkeskommunes kulturpris.
Nellikfamilien
Nellikfamilien (Caryophyllaceae) er ein plantefamilie i ordenen Caryophyllales. Han er ein stor familie som inneheld rundt 2 000 artar fordelt på 88 slekter. Mange hage- og snittblomar kjem frå denne familien, som mellom anna inneheld nellik, arve og stjerneblom.
Dei fleste artane i nellikfamilien er eitt- eller fleirårige urter som visnar ned kvart år. Nokre frå artar er buskaktige med ein hard rhizom. Plantane er kjenneteikna av motsette blad som er heilranda, til tider stipla. Dei har som oftast tokjønna blomar som sit ytst i ein kvast. Blomane har som oftast fem kronblad, men av og til berre fire. Dei er vanlegvis raude, rosa eller kvite.
Steve O’Rourke
Steve O'Rourke var ein britisk musikkmanager. Han er mest kjend som manager for den britiske musikkgruppa Pink Floyd etter at Syd Barrett forsvann frå bandet i 1968. Denne rolla hadde han heilt til han døydde i 2003.
Han byrja å styre Pink Floyd medan har arbeidde i Bryan Morrison Agency, så NEMS Enterprises. Seinare grunnla han sitt eige selskap, EMKA Productions, kalla opp etter dei to eldste døtrene hans, Emma og Katheryne.
O'Rourke hadde òg ein parallell karriere som motorsportsutøvar og hadde sitt eige selskap kalla EMKA Racing. Hovudsakleg deltok han i såkalla «gentlemansbilløp», ei interesse han delte med Pink Floyd-trommis Nick Mason og, til ei viss grad, David Gilmour. Han likte spesielt historiske løp med bilar frå 1950- til 1970-talet. I 1979 gjennomførte han 24-timarsløpet Le Mans på ein 12. plass med ein Ferrari 512 BB, medan han i 1998 kom på ein respektabel fjerdeplass med ein McLaren F1. Han deltok i mange billøp, deriblant La Carrera Panamericana i 1991 som kartlesar for David Gilmour. Gilmour og O'Rourke kræsja der, og O'Rourke braut eit bein. Billøpet vart filma og gjeve ut på video med musikk av Pink Floyd.
O'Rourke fekk slag og døydde i Miami i Florida i 2003. Gravferda hans vart halde den 14. november same året i Chichester Cathedral i Sussex i England, der dei tre Pink Floyd-medlemmane David Gilmour, Richard Wright og Nick Mason spelte som ei hyllest til han. Dette var første gong bandet spela i lag sidan oktober 1994, og dei spelte «Fat Old Sun» og «The Great Gig in the Sky» med Dick Parry på saksofon.
Andre artistar
Andre artistar O'Rourke var manager for inkluderer
Gázi
Gázi (gresk Γκάζι) er ein bydel i Aten i Hellas. Han omgjer det gamle gasskraftverket, som no er eit industrimuseum og utstillingsplass, kjend som Gázi, ved sida av Keramikós og i nærleiken av Akropolis. I landsbyen ligg eit industiellt museum for moderne arkitektur, Tekhnópolis, som sprer seg over eit om lag 33 000 kvadratmeter stort område.
Dei siste ti åra har det vore sterk vekst av homofile, og det finst mange barar, klubbar, kaféar og restaurantar for homofile.
Keramikós stasjon som tilhøyrer Line 3 på Metró Athínas ligg ved sida av Tekhnópolis.
Smeaheia
Smeaheia er ein bydel i Sandnes. Her bur det om lag 3500 personar. Dei første husa i Smeaheia blei bygde i 1913, i 2001 blei det bygd skule, barnehage og 700 bustader.
Toru Kaburagi
Toru Kaburagi er ein tidlegare japansk fotballspelar.
Han spela for klubbane FC Tokyo og Albirex Niigata.
Bob Johnston
Donald William «Bob» Johnston er ein amerikansk plateprodusent som er mest kjend for arbeidet sitt med Bob Dylan, Johnny Cash, Leonard Cohen, Willie Nelson og mange artistar som har spelt inn plater i Nashville, i tillegg til Simon and Garfunkel.
Fylkesveg 6448
Fylkesveg 6448 går mellom Mastad og Ulvan i Hitra kommune. Vegen er 5,8 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 364 i Sør-Trøndelag.
Kerns
Kerns er ein kommune i kantonen Obwalden i Sveits. Kommunen har innbyggjarar  og eit areal på. Kommunesenteret ligg 564 meter over havet. Kerns grensar til kantonane Nidwalden i aust og Bern i sør.
Kommunen ligg på ein terrasse i sørvestsida av Stanserhorn og Arvigrat i dalane Sarneraatal og Melchtal. Han er den største kommunen i kantonen og består av landsbyen Kerns med delane Dorf, Siebeneich, Wisserlen, Halten og Dietried, grendene Sankt Niklausen og Melchtal samt feriestaden Melchsee-Frutt.
Folk
Langdistanseløparen Viktor Röthlin er frå Kerns.
Kalvøya i Steinkjer
Kalvøya er ei halvøy i indre Trondheimsfjord, om lag 10 km nord for Steinkjer i Nord-Trøndelag. Kalvøya ligg ved sidan av Hoøya som er ein populær badestad.
Øya Villa
Villa er ei øy i Flatanger kommune i Trøndelag. Arealet er 1,2 kvadratkilometer. Villa ligg ytst i skjergarden i Flatanger med havstykket Folda som næraste nabo i nord og vest.
Store delar av øya består av snaufjell og svaberg, men ho har òg myr- og lyngområde og kan by på en rikhaldig flora, òg med meir sjeldne planter. Gul nøkkerose finst på Villa, og planta vassgro har si nordlege grense her. På øya ligg òg Villa fyr som var i drift frå 1839 til 1890. Ved folketeljinga i 1875 budde fire familiar her: fyrforvaltar, fyrassistent og to losfamiliar. Øya hadde fastbuande fram til 1960-talet.
Urdland stasjon
Urdland stasjon ligg i Raundalen i Voss herad i Vestland og er ein stasjon på Bergensbanen. Han vart opna i 1908. Namnet på stasjonen var frå 1908 til 1921 Grove, og frå 1921 til 1928 Gruvu. Sidan har det vore Urdland. Det er lokaltoga i Raundalen som stoppar på stasjonen.
Urdland ligg mellom Øyeflaten haldeplass og Kløve haldeplass. Stasjonen ligg 304,0 moh, 371,52 km frå Oslo.
Stasjonsbygningen og tilhøyrande uthus vart bygde i 1904 og er teikna av Paul Armin Due. Både stasjonsbygningen og uthuset er verna etter Nasjonal verneplan for kulturminner i jernbanen.
Multiplikasjon
Multiplikasjon, å ganga, er ein av dei fire rekneartane innan aritmetikken. Ved multiplikasjon gangar ein saman to (eller fleire) faktorar til eit produkt. Symbol for multiplikasjon er \cdot og *, men jukstaposisjon er også vanleg. Det talet som skal multipliserast i ein multiplikasjon vert kalla ein multiplikand.
Eit enkelt døme er at 5 * 4 = 5 + 5 + 5 + 5 = 20. Multiplikasjon med eit inverst tal er det same som divisjon. Døme: 6 * 1/3 = 2.
Ofte vil ein kalla ein operasjon som oppfyller desse reglane for ein multiplikasjon, sjølv om elementa a, b, c ikkje er tal, men til dømes funksjonar eller polynom.
Produktoperatoren
Π (stor pi) vart nytta som produktoperator, og gjev at matematiske objekt skal multipliserast i ein produktserie. I nokre tilfelle vert dette òg kalla ein produktsum.
Eit døme på ein produktserie er
Museumssenteret i Hordaland
Museumssenteret i Hordaland (MuHo) består av fleire museum i Nordhordland og Bergen kommune i Vestland fylke og har avdelingar i Salhus, på Lygra og Osterøy.
Fylkesveg 562
Fylkesveg 562 (Fv562) går mellom Ørjebekken i Bergen og Skråmestø i Askøy. Delar av strekninga har vegnamna Askøyveien og Ravnangervegen.
Museumssenteret i Hordaland
Museumssenteret i Hordaland er ein kultur- og naturhistorisk museumsorganisasjon som driv bevaring, forsking, undervisning og formidling om kultur- og naturhistorie frå fortid til samtid, knytt til naturlandskapa, busettings- og bygningshistorie, nærings- og industriutvikling, sosialhistorie og samferdsel. Museumssenteret i Hordaland utfører også tenester innan samlingsforvaltning for musea i Hordaland.
Museumssenteret i Hordaland er organisert som ei stifting. I 2007 fekk Museumssenteret tildelt prisen som Årets museum.
Lev Vygotskij
Lev Semjonovitsj Vygotskij (17. november (jul. 5. november) 1896–11. juni 1934) var ein russisk psykolog og pedagog frå Belarus. Han var stor grad påverka av marxistisk filosofi, og arbeidet hans var sjølvsagt påverka av tida han levde i, då den russiske revolusjonen og danninga av Sovjetunionen fann stad. Han utvikla det ein kallar det sosiokulturelle perspektivet på læring, som skil seg frå andre læringsteoriar ved at det som avgjer kva ein elev lærer er samspelet med personane rundt eleven. Verka hans vart kjende i Vesten på 1960-talet.
Vygotskij var fødd i Vorsja i Belarus og døydde i Moskva i Russland av tuberkulose.
Lev Vygotskij var ein pedagogisk teoretikar som lanserte ideen om at barn si utvikling i større grad skjer i samspel med omgjevnadene enn som ein utelukkande individuell prosess. Spesielt interesserte han seg for skilnaden mellom kva barn kan lære seg på eiga hand og kva dei treng hjelp frå vaksne til. Avhengig av kva assistanse dei får kan barn anten vera på sitt faktiske utviklingsnivå dersom dei lærer på eiga hand, eller på sitt potensielle nivå dersom dei blir stimulerte av foreldre eller lærarar.
Vygotskijs innfallsvinkel vert kalla sosiokulturalisme fordi han ser samfunn og kultur som avgjerande faktorar for individet si utvikling og prestasjonsevne. Med utvikling meiner han evne til tenking, språk samt mental og personleg utvikling. Ifølgje Vygotskij skjer utviklinga gjennom relasjonar, spesielt til foreldra, og aukar den kulturelle forståinga (omgrepsapparatet). Den kulturelle forståinga og den kognitive utviklinga kallar Vygotskij for internalisering. For at eit barn skal bli internalisert må det bli undervist og ha eit godt tilhøve til dei som er eldre (foreldre, lærarar, idol, mv.). Ifølgje Vygotskij påverkast altså intelligensen av dei sosiale faktorane.
Vygotskij var lenge upåakta og Jean Piaget var den førande teoretikaren på emnet barn si utvikling. På 1980-talet vart han likevel oppdaga på ny i samband med glasnost og har i dag stor påverknad på forskinga om barn si modning og språklege utvikling.
Den nærmaste utviklingssona
Heilt sentralt for det sosiokulturelle perspektivet er teorien om den nærmaste utviklingssona. Dette er eit omgrep som skildrar avstanden mellom det ein elev kan meistra /prestera åleine, og det han meistrar dersom han jobbar saman med andre. Ved å utnytta den nærmaste utviklingssona maksimalt, vil ein elev til ei kvar tid meistra det maksimale av sitt eige potensiale.
Noko som også er viktig for Vygotski, er at dei som eleven lærer av, også må vera nokon som kan meir enn eleven sjølv. Vygotski meinte at elevar på om lag same nivå i liten grad vil kunna hjelpa einannan til å læra noko ut over dette nivået, altså det som ligg i den nærmaste utviklingssona. (Imsen, 2005)
Omgrepet scaffolding, som vart introdusert av  Jerome Bruner, illustrerer eit viktig poeng i denne samanhengen. Det går ut på at den «vaksne» (lærar, foreldre, læremeister eller andre) «byggjer eit stillas» i den nærmaste utviklingssona. Dette stillaset er den undervisninga eller den hjelpa eleven treng til å kunna meistra det som ligg i den nærmaste utviklingssona.
Kjelder
Imsen, G. (2005). Elevens verden: Innføring i pedagogisk psykologi. Oslo: Universitetsforlaget.
Lenggries
Lenggries er ein by i Tyskland i delstaten Bayern med om lag 9 500 innbyggjarar. Han ligg i landkreisen Bad Tölz-Wolfratshausen ved elva Isar.
Geografi
Lenggries ligg ved elva Isar før ho renn inn i Alpenvorland. I aust ligg Tegernseerfjella, i vest ligg fjellet Brauneck med ei høgd på over 1 551 meter over havet. Brauneck er eit kjent skiområde. Byen Lenggries ligg 700 meter over havet.
Blåhornet i Stranda
Blåhornet, også kalla Fremste Blåhornet, er eit fjell som ligg mellom Strandadalen og Sunnylvsfjorden i Stranda kommune. Nordvest for toppen ligg Heimste Blåhornet på 1354 moh. Toppane kan greit nåast frå vest eller nord.
Hayato Okamoto
Hayato Okamoto er ein tidlegare japansk fotballspelar.
Han spela for klubbane FC Tokyo og Yokogawa Electric.
Spaarne
Dei historiske kanalane i vollgravene rundt Haarlem er tilslutta Spaarne. Ei sluse ved Spaarndam ligg mellom elva og Nordsjøkanalen.
Historie
Elva rann tidlegare frå Haarlemmermeer til IJbukta, som strekte seg vidare frå Zuiderzee og heilt til Velsen. På 1200-talet vart det bygd ei demning med sluser ved munningen av Spaarne der landsbyen Spaarndam vart grunnlagd.
Etter eit hundreår med planlegging vart Haarlemmermeer pumpa tørr i løpet av åra 1850-1853 og gjort om til polder. Spaarne vart ei grein av Ringvaart, mista mykje av vatnet og vart grunnare.
Bygginga av Nordsjøkanalen (ferdig i 1876) reduserte det meste av IJbukta til polder, men ei liten kanalisert del av IJbukta vart igjen ved Spaarndam for å gå mellom Spaarne og den nye kanalen.
Elva vart gjort djupare for at skip kunne nå industriområda langs breidda.
Lydarslått
Ein lydarslått tyder ein slått som er rekna som konsertnummer, til å høyre på (lyde på). Tradisjonen for lydarslåttar finst for det meste i Valdres, der det har vore vanleg for spelemennene å framføre «lyarlæte» når dansarane ville ha seg ein pause.
Etter at slåttespelet vart meir konsertorientert mot slutten av 1800-talet, vart det vanlegare med nyskapte tonedikt for hardingfele og vanleg fele. Mange av desse nummera er gjerne kalla lydarslåttar i dag, og er dikta av kjende spelemenn som Lars Fykerud, Lorentz Hop, Sjur Helgeland, Truls Ørpen eller Torkjell Haugerud. Mange av desse nyare slåttane er frie komposisjonar utan fast rytmisk oppbygging, medan dei meir tradisjonelle slåttane gjerne har ein gangar-rytme, og har nok tidvis vore nytta til dans. Slåttesuiten Kivlemøyane kan òg reknast til lydarslåttane, likeeins storforma av gangaren Førnesbrunen.
Valdres
Mange av desse har og vore spela på langeleik.
Lasse & Geir
Lasse & Geir er ein norsk spelefilm frå 1975 laga av Svend Wam og Petter Vennerød. Filmen har vorte omtala som ei sosialrealistisk perle, med gode karakteriseringar av rebellar frå ein av Oslo sine forstader.
Birger Jørstad
Birger Jørstad var ein norsk visediktar, politibetjent og kinosjef. Han budde for det meste i Steinkjer. Då han var ung, var han ein god fotballspelar for Steinkjer. Mange av visene hans vart framførte i Otto Nielsen sitt radioprogram Søndagsposten.
Birger Jørstad fekk Steinkjer kommune sin kulturpris i 1987, og var med det den første som fekk denne prisen.
I 1989 gav Steinkjer bokhandel ved Sigbjørn Hougen ut ei bok med viser frå Birger Jørstad sitt herbarium, illustrert av Vigdis Kvamme Nordtømme.
Fres festival
Fres Festival er ein festival som vart etablert sumaren 2005 på garden Skau i bygda Fresvik i Vik kommune. Festivalen har vorte halden alle år sidan, med unntak av 2011 og 2020.
Ann
Som frittståande namn er Ann ei engelsk kortform av Anna/Anne som er avleidd av det hebraiske namnet Hannah med tydinga 'gunst, nåde'. Dette namnet kan òg brukast som ledd i samansette namn, som Mariann eller An-Magritt.
Førsteleddet Ann- kan òg vera ei form avleidd frå Arn-, norrønt for 'ørn', i namn som Annlaug og Annfrid.
Namnet var lite brukt i Noreg før 1930, men var blant dei mest utbreidde døypenamna for jenter på 1960-talet.
Flekkpetrell
Flekkpetrell (Daption capense) er ein sjøfugl i stormfuglfamilien som er svært vanleg og utbreidd i Sørishavet. Populasjonen er rekna til ca. to millionar fuglar.
Skildring
Flekkpetrellen er ein mellomstor petrell med ein karakteristisk utsjånad; heilsvart hovud og nakke, kvit bringe og buk, kvite undersider av vengene med svart innramming. Oversida av venger, bakkropp og stjert er svart-kvitt spraglete med eit svart band lengst bak på stjerten. Denne fjørdrakta er unik blant stormfuglane. Når han er fullvaksen, er vengespennet 86 cm, og kroppslengda er ca. 39 cm. Når dei flyg, vekslar dei mellom raske vengeslag etterfølgt av ei glideflukt på stive venger.
Dietten inneheld hovudsakleg kril, pelagiske tanglopper, og dessutan fisk og blekksprut. Dei kan plukke maten frå vassoverflata, òg i flukt, eller dukke under vatn og filtrere ut maten. Dei er òg kjente for å følgje skip og for å ta avfall som blir kasta overbord. Dei er aggressive og støyande i fôringsflokkar.
I hekkesesongen frå november til april beitar flekkpetrellane ved iskanten rundt Antarktis og om vinteren vidare nordover, opp til kysten av Angola og Galapagosøyene. Dei hekkar på Den antarktiske halvøya, mange øyar i Antarktis og på subantarktiske øyar, nokre går så langt nord som til Aucklandøyane og Kerguelen. Flekkpetrellar dannar mindre og lausare hekkekoloniar enn andre petrellar. Som dei fleste andre havhestar, vil dei forsvare reiret sitt ved å spytte mageolje på inntrengjarar. Spesielt vil joar åtake egg og ungar av flekkpetrellar.
Fylkesveg 6460
Fylkesveg 6460 går mellom Nordskaget og Titran i Frøya kommune. Vegen er 15,1 km lang.
Tidlegare var han ein del av fylkesveg 714.
Før Trøndelag fylke vart oppretta 1. januar 2018 var vegen kjennetegna som Fylkesveg 410 i Sør-Trøndelag.
Fehraltorf
Fehraltorf er ein kommune i distriktet Pfäffikon i kantonen Zürich i Sveits. Kommunen har innbyggjarar  og eit areal på. Kommunesenteret ligg 530 meter over havet, om lag 16 km aust for bysentrum i Zürich.
Han ligg i den øvre Kemptdalen og består av landsbyen Fehraltorf og ein del av grenda Mesikon.
Blaise Pascal
Blaise Pascal var ein fransk matematikar, fysikar, filosof og religiøs skribent, som la grunnlaget for moderne sannsynsteori.
Som tenkjar høyrde til Pascal den kartesiske skolen. Han delte René Descartes sitt dualistiske syn på kroppen og sjela, og den mekaniske forklaringa hans for det kroppslege.
Pascal var fødd i Clermont-Ferrand, men flytta sju år gammal til Paris med den høgt utdanna faren sin. Pascal var tidleg mogen, og fekk tidleg ry som ein sjølvstendig matematikar. Etter ei ulukke i 1640 gjekk han gjennom ei djup religiøs omvending som han vidareførte til faren og systera, Jacqueline, som blei nonne i Port-Royal ved Versailles. Gjennom henne kom Blaise Pascal i kontakt med jansenittane, og blei sterkt påverka av den strenge religiøsiteten deira.
I fylje Biffignandi fekk han i 1662 løyve av Ludvig 16. til å driva kollektivtransport med hestar. Dei fyrste rutene skal ha starta den 18. mars same året.
Polder
Polder (dansk kog; tysk koog; nederlandsk polder) er ein landskapstype ved Nordsjøen. Polderar er verna med dikerfor å ikkje verte overfløymde. Polderar vart oppfunne som ledd i kystsikring og landvinning, og mange polderar er i dag tett folkesette område med fruktbar jord. Den fruktbare jorda skuldast at ho ofte har vore havbotn, og veldig mange polderar ligg under havnivå. Polderar finst i Danmark, Tyskland og Nederland. Polderlandskap er veldig likt marsklandskap.
Det norske namnet på denne landskapstypen er henta frå nederlandsk.
Kommunistische Partei Deutschlands
Kommunistische Partei Deutschlands (KPD) var eit politisk parti i Tyskland som vart oppretta 1. januar 1919. Det vart skipa mellom anna av Karl Liebknecht og Rosa Luxemburg, som vart avretta under spartakistopprøret i Berlin. På 20-talet vart KPD eit masseparti, og fekk heile 100 mandatar i den tyske Riksdagen. I 1933 vart partiet forbode av nazi-regimet. Partileiinga fungerte vidare frå eksil i Sovjetunionen. I 1945 vende dei tilbake til Tyskland. I den sovjetiske okkupasjonssona vart partiet i 1946 slått saman med SPD til Tysklands sosialistiske einskapsparti (SED). I den vestlege okkupasjonssona deltok KPD i det første forbundsdagsvalet i 1949 og vart vald inn i Forbundsdagen. Av dei andre partia vart KPD sett som medskuldig i Weimar-republikken sin undergang og forfatningsfiendtleg, og det vart forbode i 1956.
Makoto Kita
Makoto Kita er ein tidlegare japansk fotballspelar.
Han spela for klubben FC Tokyo.
Fahrenheit
Fahrenheit er ein temperaturskala som har namnet sitt etter den tyske fysikaren Gabriel Fahrenheit (1686–1736), som kom med framlegg om skalaen i 1724.
Bruk
Innan den engelsktalande verda var fahrenheitskalaen den mest brukte måten å måla temperatur på innan meteorologi, industri og medisin fram til 1960-talet. Mot slutten av tiåret og på 1970-talet vart Celsius (på engelsk òg kjent som centigrade) gradvis innført som del av ei standardisering mot det metriske systemet. Trass i dette er Fahrenheit framleis eininga i dagleg bruk til ikkje-vitskaplege føremål.
Tilhengarar av systemet meiner dette er fordi skalaen er lett å forstå og bruka. Dei mindre einingane (5/9 av ei Celsius-grad) gjer at ein sjeldan treng dela dei opp og i staden kan bruka heile tal. I folkemedisinen er det lett å hugsa at ein feber på over 100 Fahrenheit treng medisinsk tilsyn. I tillegg er lufttemperaturen i dei delane av verda der folk bur som regel mellom 0 °F og 100 °F som er lett å dela inn i band på 10 grader. På den andre sida er det òg lett for dei som er vane til det å forhalda seg til Celsius-skalaen på same måten.
Anna
Antenningspunktet til papir er 451 °F (233 °C). Det er dette tittelen på boka av den amerikanske forfattaren Ray Bradbury, Fahrenheit 451 kjem frå.
Graji-Alpane
Dei graiiske Alpane (italiensk Alpi Graie, fransk Alpes Grées) er ei fjellkjede i den vestlege delen av Alpane. Ho ligg i Frankrike (Savoie), Italia (Piemonte og Aostadalen), og Sveits (vest i Valais). Dalane Col Ferret og Dora Baltea ligg mellom fjellkjeda og Wallis-Alpane, medan Dei cottiske Alpane ligg på andre sida av Col du Mont Cenis, og Dauphiné-Alpane på andre sida av Arcdalen. Chablais-Alpane ligg i nordvest.
Dei graiiske Alpane kan delast inn i fire grupper:
Den vestlege gruppa inneheld Vanoise nasjonalpark; den austlege gruppa inneheld nasjonalparken Gran Paradiso.
Fjelltoppar
Dei høgste fjelltoppane i Dei graiiske Alpane er:
Fjellovergangar
Dei største fjellovergangane i Dei graiiske Alpane er vist i tabellen under. Gruppa som passet ligg i er merkt med MB for Mont Blanc-gruppa, S for Den sentrale gruppa, A for Den austlege gruppa, og V for Den vestlege gruppa.
Tromsø Idrettslag
Tromsø Idrettslag (TIL) er ein norsk fotballklubb, grunnlagd i Tromsø i 1920. Klubben spelar denne sesongen i 2023. Noverande hovudtrenar er.
Dei rykte opp i toppserien i 1985, og har spela der sidan, med unnatak av 2002. Då spela dei i eit år i 1. divisjon. Klubben har heimebane på Alfheim, som var den største grasbana i Noreg fram til grasdekket vart skift ut med kunstgras i 2006.
Nokre som har spela for Tromsø: Sigurd Rushfeldt, Tore André Flo, Ole Martin Årst, Bjarte Flem, Morten Gamst Pedersen, Steinar Nilsen
Noverande tropp
''Oppdatert 1. juli 2020.''
Nordsjøkanalen
Nordsjøkanalen (nederlandsk Noordzeekanaal) er ein kanal i Nederland frå Amsterdam til Nordsjøen ved IJmuiden, bygd mellom 1865 og 1876 slik at havgåande skip kunne nå hamna i Amsterdam. Han endar ved Amsterdam i den lukka IJbukta, som igjen er tilslutta Amsterdam-Rhin-kanalen.
Historie
For å betre sambandet mellom hamna i Amsterdam og Nordsjøen vart Noordhollandsch Kanaal bygd i 1824. Denne lange og smale kanalen fekk raskt for dårleg kapasitet til å handsame all skipstrafikken og eit par tiår seinare valde ein å grave ein ny kanal på det smalaste punktet i Holland og slik få den kortaste ruta til havet.
Gravinga byrja 8. mars 1865 ved sanddynene i Breesaap og varte til 1876. Sidan ingen nederlandske selskap ville ta på seg oppgåva vart prosjektet utført av ein engelsk entreprenør.
Nordsjøkanalen vart bygd ved å grave ein kanal gjennom den gamle IJbukta og byggje dike på kvar side, medan dei gjenverande delane av IJbukta vart demd opp og omgjort til polder. Frå denne bukta og til sjøen vart ein ny kanal grave ut gjennom sanddynene ved Velsen. For å få vatn og skipsfart til sideelvane til IJ, som Spaarne, Zaan og Nauernakanalen vart det grave ut ni sidekanalar (kalla sidekanalar A til I).
Eit par sluser (Zuidersluis) vart bygd ved munningen i 1876 der den nye byen IJmuiden (IJ-munningen) grunnlagd. I 1896 vart dei midtre slusene bygd (Middensluis), og til slutt dei nordlege slusene (Noordersluis) i 1929, som på den tida var dei største slusene i Europa.
Fylkesveg 6462
Fylkesveg 6462 går mellom Storhallaren og Fillingsneset i Frøya kommune. Vegen er 7,7 km lang.
Nordsjøkanalen
Historie
I austenden av kanalen, aust for Amsterdam, vart IJbukta open til Zuiderzee fram til 1872 då Dei oransje slusene (Oranjesluizen) vart bygd. Då desse slusene stod ferdig var ikkje lenger Nordsjøkanalen og IJbukta lenger open til sjøen og ein kunne oppretthalde eit fast vassnivå.
Fylkesveg 6462
Før Trøndelag fylke vart oppretta 1. januar 2018 var vegen kjennetegna som Fylkesveg 411 i Sør-Trøndelag.